## Rješenje kojim investicijskom društvu Šted-kapital d.o.o., Zagreb prestaje važiti odobrenje za rad, izdano temeljem rješenja Komisije za vrijednosne papire Re­pub­like Hrvatske, 13. prosinca 2001. godine

### NN 100/2009 (19.8.2009.), Rješenje kojim investicijskom društvu Šted-kapital d.o.o., Zagreb prestaje važiti odobrenje za rad, izdano temeljem rješenja Komisije za vrijednosne papire Re­pub­like Hrvatske, 13. prosinca 2001. godine

100 19.08.2009 Rješenje kojim investicijskom društvu Šted-kapital d.o.o., Zagreb prestaje važiti odobrenje za rad, izdano temeljem rješenja Komisije za vrijednosne papire Re­pub­like Hrvatske, 13. prosinca 2001. godine

HRVATSKA AGENCIJA ZA NADZOR FINANCIJSKIH USLUGA

2585

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članaka 19. stavak 1. točka 3. i 584. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva investicijskog društva Šted-kapital d.o.o., Zagreb, Slavonska avenija 3, na sjednici održanoj 30. srpnja 2009. godine donijela je

RJEŠENJE

1. Investicijskom društvu Šted-kapital d.o.o., Zagreb, Slavonska avenija 3, prestaje važiti odobrenje za rad, izdano temeljem rješenja Komisije za vrijednosne papire Republike Hrvatske, 13. prosinca 2001. godine.

2. Odobrenje za rad izdano investicijskom društvu Šted-kapital d.o.o., Zagreb, Slavonska avenija 3, prestaje važiti s danom dostave ovog rješenja.

3. Ovo rješenje upisuje se u Registar investicijskih društava, koji vodi Hrvatska agencija za nadzor financijskih usluga, pod rednim brojem 76 (sedamdeset šest).

4. Ovo rješenje objavit će se u »Narodnim novinama«.

Obrazloženje

Komisija za vrijednosne papire Republike Hrvatske je rješenjem 13. prosinca 2001. godine, investicijskom društvu Šted-kapital d.o.o., Zagreb, Slavonska avenija 3 (dalje: Društvo) izdala dozvolu za obavljanje poslova s vrijednosnim papirima.

Brokerska društva koja na dan stupanja na snagu Zakona o tržištu kapitala (dalje: ZTK), imaju dozvolu za obavljanje poslova s vrijednosnim papirima upisanih u sudski registar, nastavljaju poslovati kao investicijska društva prema ZTK-a na temelju postojeće dozvole, na način propisan odredbom članka 584. stavak 1. ZTK-a. U konkretnom slučaju, Društvo je temeljem navedene zakonske odredbe, nastavilo obavljati investicijske usluge i aktivnosti iz članka 5. stavak 1. točka 2. – 6. ZTK-a.

Društvo je 21. srpnja 2009. godine podnijelo Hrvatskoj agenciji za nadzor financijskih usluga (dalje: Agencija) zahtjev za oduzimanje odobrenja za rad.

U provedenom postupku Društvo je obavijestilo Agenciju, kako slijedi:

– dana 30. lipnja 2009. godine Društvo je zaključilo zadnju transakciju trgovanja na Zagrebačkoj burzi;

– do 3. srpnja 2009. godine u sustavu Središnjeg klirinškog depozitarnog društva d.d., izvršen je prijenos vlasničkih pozicija klijenata na slobodne pozicije registrirane s Izdavateljem;

– klijenti su obaviješteni o prestanku obavljanja poslova s vrijednosnim papirima;

– novčana sredstva koja Društvo drži na izdvojenom računu prenesena su na račune klijenata.

Odredbom članka 19. stavak 1. točka 3. ZTK-a, propisano je da odobrenje za rad prestaje važiti na vlastiti zahtjev investicijskog društva, danom dostave rješenja kojim se oduzima predmetno odobrenje.

Slijedom izloženog, Agencija je temeljem prethodno navedene odredbe ZTK-a, odlučila kao u točki 1. i 2. izrjeke ovog rješenja.

Prestanak važenja odobrenja za rad, odnosno brisanje Društva provest će se u Registru investicijskih društava u kojem je Društvo bilo upisano pod rednim brojem 76 (sedamdeset šest).

Sukladno odredbama članka 8. stavak 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-02/44
Urbroj: 326-111/09-3
Zagreb, 30. srpnja 2009.

Član Uprave
Ivo Šulenta, v. r.

Rješenje, NN 100/2009-2585